Da alama Egbado sun yi ƙaura - watakila daga Ketu, Ile-Ife, ko Oyo - zuwa yankin da suke yanzu a farkon ƙarni na 18. Garuruwan Egbado, mafi mahimmanci sun hada da Ipokia, Ado odo, Ayetoro, Imeko Afon,Ilaro da Igbogila, an kafa su ne a ƙarni na 11 zuwa 18 don cin gajiyar hanyoyin cinikin bayi daga cikin daular Oyo zuwa bakin teku a Porto-Novo . Sauran garuruwan kuwa su ne Ilobi da Ijanna, wadanda suke da dabarun kare gefen hanyoyin bauta. Egbados' sun kasance ƙarƙashin mulkin masarautar Oyo, wanda ya tafiyar da su ta hannun gwamna Onisare na Ijanna . ‘Yan Oyo sun kasa tura sojojin dawakinsu domin kare hanyoyin, saboda kuda na tsetse da rashin abincin doki wanda hakan ya sa suka dogara ga mutanen Egbado wajen tafiyar da hanyoyin. Masana tarihi Akinjogbin, Morton-Williams da Smith duk sun yarda cewa a farkon karni na 18 wannan hanyar zuwa gabar teku ta tsunduma cikin cinikin bayi, kuma bayi ne ginshikin tattalin arzikin Oyo. Daga baya Egbado sun samu ‘yancin kai bayan faduwar masarautar Oyo, amma sun sha fama da hare-hare akai-akai daga wasu kungiyoyi irin su Dahomey da suka yi wa bayi